system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre 1152.
assistant


1152 (MCLII) a fost un an bisect al calendarului iulian.

Evenimente 
 21 martie: Este anulată căsătoria regelui Ludovic al VII-lea al Franței cu Eleanor de Aquitania, care se retrăsese la Poitiers după neînțelegerile cu regele din timpul Cruciadei a doua.
 31 martie: Regele Balduin al III-lea al Ierusalimului o exilează pe mama sa, regenta Melisanda, la Nablus.
 7 mai: Reședința dinastiei hammadizilor, Bougie (Bejaia), este ocupată de către almohadul Abd al-Mumin; Yahya ibn Abd al-Aziz este detronat, iar statul hammadizilor este anexat de către almohazi; Bejaia devine una dintre cele mai importante baze navale ale statului almohad.
 18 mai: Se încheie căsătoria dintre Eleanor de Aquitania, fostă regină a Franței, și Henric al II-lea, conte de Anjou, care, în urma morții lui Geoffroi de Anjou, stăpânea comitatele de Anjou și Maine și provincia Touraine, ca și ducatul Normandiei; prin adăugarea stăpânirilor noii sale soții, Plantageneții controlează un teritoriu continuu în Franța, cuprins între Cherbourg și Bayonne.
 22 iunie: Sosirea în Norvegia a primului legat papal, în persoana lui Nicolas Breakspear, cardinal de Albano (viitorul papă Adrian al IV-lea); acesta creează arhiepiscopatul de Nidaros (Trondheim), căruia i se raliază și episcopatele din Islanda.

Nedatate 
 iunie: Evrard des Barres se retrage în mod voluntar din poziția de mare maestru al Ordinului templierilor, pentru a deveni călugăr la Clairvaux.
Arhiepiscopul de Lund, Eskil, pleacă în Franța, pentru a-l întâlni pe Bernard de Clairvaux.
Biserica din Irlanda reunoaște supremația papală.
Cneazul Iuri Dolgoruki întemeiază orașul Gorodets, în Rusia.
În bătălia de pe râul San, marele cneaz al Kievului, Iziaslav al II-lea, sprijinit de trupe trimise din Ungaria, îl înfrânge pe cneazul Vladimirko al Haliciului.
La Toulouse se constituie un consiliu al orașului, condus de către consuli.
 Normanzii controlează cea mai mare parte a coastei Tunisiei (Ifrikiya).
 Regele Geza al II-lea al Ungariei impune Serbiei plata unui tribut.
 Ultimii creștini din Africa de nord sunt obligați de către almohazi să se convertească la Islam; mici comunități creștine se refugiază în munți.

Arte, științe, literatură și filozofie 
 Moses Maimonide scrie un tratat de terminologie logică.
Șah Yusuf Ghardisi construiește un mausoleu la Multan, în India, în stilul celui de la Ka'ba; este vorba de cel mai vechi monument musulman din India.

Înscăunări 
 4 martie: Frederic I "Barbarossa" de Hohenstaufen, rege romano-german (1152-1190).
 iunie: Bernard de Tramelay, mare maestru al Ordinului templierilor.

Nașteri 
 Alfonso al II-lea, rege al Aragonului, conte de Barcelona, Provence și Roussillon (d. 1196).
 Geoffrey, arhiepiscop de York, fiul bastard al lui Henric al II-lea al Angliei (d. 1212).
 Han Tuozhou, om de stat în statul chinez Song (d. 1207).
 Narasimha I, suveran indian (d. 1173).
Roman "cel Mare", cneaz de Halici-Volînia (d. ?)

Decese 
 8 ianuarie: Conrad I de Zahringen (n. 1090).
 15 februarie: Conrad al III-lea de Hohenstaufen, împărat romano-german (n. 1093).
 12 iunie: Henric de Scoția (n. 1114).
 Adelard din Bath, traducător, filosof și matematician britanic (n. 1080).
Raymond al II-lea, conte cruciat de Tripoli (n.c. 1115).
 Vishnuvardhana, suveran indian (n. 1108).

Vezi și 
 Listă de conducători de stat din 1152

1152